**PAKKUMUSKUTSE**

Alla lihthanke piirmäära jääv hange

Kõrgessaare Osavalla Valitsuse kutsub Teid esitama pakkumust, mille eesmärk on leida koostööpartner *Lauka Põhikooli õpilaste veoks*.

**1. ÜLDANDMED**

|  |  |  |
| --- | --- | --- |
| 1.1 | **HANKIJA** | **Kõrgessaare Osavalla Valitsus**  77000588  Kõpu tee 8, Kõrgessaare alevik, Hiiumaa vald, Hiiu maakond, 92201  korgessaare@hiiumaa.ee |
| 1.2 | Hanke nimetus ja maht | **Lauka põhikooli õpilaste vedu**  Eeldatav hanke maht on 19 500 kilomeetrit |
| 1.3 | Teenuse osutamise eeldatav periood | 02.09.2024-13.06.2025 |
| 1.4 | Hanke lühikirjeldus | Hanke eesmärk on Lauka Põhikooli õpilaste transpordi korralduseks pakkuja leidmine kilomeetrihinna alusel. |
| 1.5 | E-posti aadress teabe saamiseks | korgessaare@hiiumaa.ee |
| 1.6 | **Pakkumuste esitamise tähtaeg** | Hiljemalt **01.07.2024 kell 12:00.** Pärast nimetatud tähtaega esitatud pakkumusi arvesse ei võeta. |
| 1.7 | E-posti aadress pakkumuste esitamiseks | korgessaare@hiiumaa.ee |
| 1.8 | Pakkumuse jõusoleku tähtaeg (pakku­muste esitamise tähtajast arvates) | **30 päeva**. Pakkumuse esitamisega loetakse, et pakkumus on jõus vähemalt nimetatud ajavahemikul ning pakkuja ei pea pakkumuse jõusoleku tähtaega pakkumuses eraldi märkima (võib märkida, kui see on eelnimetatust pikem) |
| 1.9 | Pakkumuskutse lisad | Lisa 1 – Tehniline kirjeldus  Lisa 2 – Taotlus  Lisa 3 – Maksumuse vorm |
| 1.10 | Pakkujale ja pakkumusele kehtestatavad nõuded | 1. Pakkujal peab olema tegevusluba sõitjate veo tegevusalal. Kui pakkujal ei ole pakkumuse esitamise hetkel nõutavat tegevusluba, kinnitab ta Vormil 1 vastavusnõude täitmist lepingu sõlmimise ajaks. |

**2. JUHISED PAKKUMUSE KOOSTAMISEKS JA ESITAMISEKS**

* 1. Pakkumuse koostamise kulud. Pakkuja kannab kõik pakkumuse ettevalmistamisega ja esitamisega seotud kulud.
  2. Pakkumuskutse kohta täiendava teabe saamine. Pakkumuskutse kohta saab selgitusi ja täiendavat teavet, edastades küsimuse punktis 1.5. märgitud e-posti aadressil. Hankija ei ole kohustatud vastama selgitustaotlustele, kui selgitustaotluse laekumise ja pakkumuste esitamise tähtpäeva vahele ei jää vähemalt ühte tööpäeva.
  3. Pakkumuse esitamine. Pakkumus tuleb esitada punktis 1.6. märgitud tähtajaks punktis 1.7. märgitud e-posti aadressile.
  4. Pakkumuse esitamise vorm ja esindusõigus. Pakkuja esitab pakkumuse kirjalikku taasesitamist võimaldavas vormis. Kui pakkumuse on esitanud või allkirjastanud isik, kes ei ole pakkuja seaduslik esindaja, eeldab hankija, et pakkumus on tehtud pakkuja nimel ning esindajal on volitus pakkumuse esitamiseks (TsÜS § 116 lg 2; § 118 lg 2).
  5. Pakkumuse koosseis. Pakkumuse koosseisus esitab pakkuja kõik dokumendid ja andmed, mille loetelu on esitatud punktis 1.9.
  6. Pakkumuse jõusoleku tähtaeg. Pakkumus peab olema jõus vähemalt punktis 1.8 märgitud tähtaja jooksul.

Kirjaliku kutse lisa 1

Tehniline kirjeldus

Kõrgessaare Osavalla Valitsus (edaspidi nimetatud Hankija) soovib leida vedaja (edaspidi nimetatud Pakkuja) Lauka Põhikooli õpilaste veoks üheks õppeaastaks (alates 02.09.2024 – 13.06.2025).

1. Transporditeenus jaguneb graafiku alusel ja graafiku väliseks õpilaste veoks.
   1. Graafiku alusel veod on:
      1. Õpilaste kooliring, mille päevane kogupikkus on u 100 km. Kilometraaž õppeaasta jooksul u 17 500 km.
      2. Kehalise kasvatuse tund Lauka Põhikool – Kõrgessaare Vaba Aja keskus (u 21 nädalat, 3x nädalas). Kilometraaž õppeaastal u 500 km.
      3. Veograafikud esitab Lauka Põhikool Täitjale 5 päeva enne koolivaheaegade algust.
   2. Graafikuvälised veod on:
      1. Õpilaste vedu erinevatele maakondlikele õpilasüritustele. Kilometraaž õppeaastal u 1500 km.
      2. Graafikuvälistest sõitudest peab Tellija Täitjale vähemalt 5 päeva ette teatama.
2. Nõuded transporditeenusel kasutatavale bussile:
   1. Transporditeenusel kasutatava bussi tehniline seisund peab vastama majandus- ja kommunikatsiooniministri 13.06.2011 määruse nr 42 „Mootorsõiduki ja selle haagise tehnonõuded ning nõuded varustusele“ nõuetele ja ühistranspordiseadusele.
   2. Transporditeenuseks kasutataval bussil peab olema vähemalt 24 istekohta ja kõik istmed peavad olema varustatud turvavöödega.
   3. Hankelepingu täitmise kestel ei tohi teenuse osutamiseks kasutatava bussi vanus ületada 10 aastat.
   4. Hankija maksab üksnes tellitud sõitude eest. Hankijal on õigus tellida täiendavaid sõite Pakkuja pakutud sõidukilomeetri tariifiga.
   5. Bussi seisutasu peab olema arvestatud pakutud kilomeetrihinna sisse.
   6. Täitjal on õigus saada Tellijalt oma kohustuste täitmiseks vajalikku teavet.

Kirjaliku kutse lisa 2

Taotlus

Pakkuja Tiit-Reisid OÜ taotlus alla lihthanke piirmäära jääva hanke raames „*Lauka Põhikooli õpilaste vedu*“ pakkumuse esitamiseks

|  |  |
| --- | --- |
| **Pakkuja andmed** |  |
| Pakkuja nimi | Tiit-Reisid OÜ |
| Registrikood | 10055108 |
| Aadress | Sadama 13, Kärdla 92411 |
| Kontaktisik ja tema andmed (telefon, e-post) | Raido Randmaa, telefon +372 5151278, e-post raido@tiitreisid.ee |

Kinnitan, et tagame kirjalikus kutses esitatud nõuetele vastava teenuse.

Kinnitan, et pakkumus on jõus vähemalt 3 kuud pakkumuse esitamise tähtpäevast arvates.

*(allkirjastatud digitaalselt)*

Allkirjastaja nimi: Tiit Randmaa

Kirjaliku kutse lisa 3

Pakkumuse maksumus

Pakkuja Tiit-Reisid OÜ poolt alla lihthanke piirmäära jääva hanke „*Lauka Põhikooli õpilaste vedu*“ raames maksumus on 1,18eurot/kilomeeter ilma käibemaksuta.

Pakkuja esitatud maksumus peab sisaldama kõiki teenuse osutamiseks vajalikke kulusid.

*(allkirjastatud digitaalselt)*

Allkirjastaja nimi: Tiit Randmaa